హైవేల శాశ్వత దిగ్బంధనంపై సుప్రీంకోర్టు ఘాటు ప్రశ్న - Andhrajyothy
Published: Thu, 30 Sep 2021 14:43:29 IST
హైవేల శాశ్వత దిగ్బంధనంపై సుప్రీంకోర్టు ఘాటు ప్రశ్న
న్యూఢిల్లీ : సమస్యలను పరిష్కరించుకోవాలంటే న్యాయ వ్యవస్థ, ఆందోళన లేదా పార్లమెంటు చర్చ వంటి మార్గాలు ఉన్నాయని సుప్రీంకోర్టు గురువారం తెలిపింది. హైవేలను ఏ విధంగా దిగ్బంధనం చేస్తారని ప్రశ్నిస్తూ, ఇది శాశ్వతంగా జరుగుతోందని, దీనికి ముగింపు ఎక్కడ? అని నిలదీసింది. కొత్త సాగు చట్టాలకు వ్యతిరేకంగా ఢిల్లీ సరిహద్దులను దిగ్బంధనం చేసిన రైతులను ఖాళీ చేయించాలని కోరుతూ దాఖలైన పిటిషన్‌పై విచారణ సందర్భంగా ఈ ప్రశ్నలు సంధించింది.
కోర్టు ఆదేశాలను అమలు చేయవలసిన విధి కార్యనిర్వాహక శాఖకు ఉందని సుప్రీంకోర్టు తెలిపింది. ఢిల్లీ-ఉత్తర ప్రదేశ్ సరిహద్దుల్లోని యూపీ గేట్ వద్ద రోడ్డు దిగ్బంధనాన్ని తొలగించాలని కోరుతూ దాఖలైన పిటిషన్‌కు కొన్ని రైతు సంఘాలను పార్టీలుగా చేర్చేందుకు అధికారికంగా ఓ దరఖాస్తును దాఖలు చేసేందుకు కేంద్ర ప్రభుత్వానికి అనుమతి ఇచ్చింది. తదుపరి విచారణ సోమవారం జరుగుతుందని తెలిపింది.
హైవేపై ప్రయాణాలకు ఆటంకం లేకుండా ఖాళీ చేయించాలని కోరుతూ నోయిడా నివాసి మోనికా అగర్వాల్ సుప్రీంకోర్టును ఆశ్రయించారు. ఈ నిరసన కార్యక్రమాలకు పూర్వం 20 నిమిషాల్లో ఢిల్లీ చేరుకోగలిగేవారమని, హైవే దిగ్బంధనం వల్ల రెండు గంటలు పడుతోందని కోర్టు దృష్టికి తీసుకెళ్ళారు.
ఈ అంశంపై ప్రభుత్వం ఏం చేస్తోందని అదనపు సొలిసిటర్ జనరల్ కేఎం నటరాజ్‌ను సుప్రీంకోర్టు ప్రశ్నించింది. నిరసన తెలుపుతున్న రైతులతో సమావేశాన్ని నిర్వహించినట్లు నటరాజ్ చెప్పారు. ఈ సమావేశం వివరాలను అఫిడవిట్లో పేర్కొన్నామన్నారు.
తాము ఆదేశాలు జారీ చేస్తామని, అయితే వాటిని ఎలా అమలు చేయాలనేది కార్యనిర్వాహక శాఖకు సంబంధించిన అంశమని, వాటిని కోర్టు అమలు చేయజాలదని సుప్రీంకోర్టు తెలిపింది.
haivela saashwata digbandhanampai supreenkortu ghaatu prasna - Andhrajyothy
Published: Thu, 30 Sep 2021 14:43:29 IST
haivela saashwata digbandhanampai supreenkortu ghaatu prasna
newdhilly : samasyalanu parishkarinchukovalante nyaaya vyavastha, aandolana leda paarlamentu charcha vanti maargaalu unnaayani supreenkortu guruvaram telipindi. haivelanu e vidhamgaa digbandhanam chestaarani prasnistuu, idhi saasvatamgaa jarugutondani, deeniki mugimpu ekkada? ani niladeesindi. kotta saagu chattaalaku vyatirekamgaa dhilli sarihaddulanu digbandhanam chesina raitulanu khaalii cheyinchaalani korutu daakhalaina pititionpai vichaarana sandarbhamgaa ee prasnalu sandhinchindi.
kortu aadesaalanu amalu cheyavalasina vidhi kaaryanirvaahaka saakhaku undani supreenkortu telipindi. dhilli-uttara pradesh sarihaddulloni up gate vadda roddu digbandhanaanni tolaginchaalani korutu daakhalaina pititionku konni raitu sanghaalanu paartiilugaa cherchenduku adhikaarikamgaa oo darakhaastunu daakhalu chesenduku kendra prabhutvaaniki anumati ichindi. tadupari vichaarana somavaram jarugutundani telipindi.
haivepai prayaanaalaku aatankam lekunda khaalii cheyinchaalani korutu noida nivasi monika agarwal supreenkortunu aasrayinchaaru. ee nirasana kaaryakramaalaku puurvam 20 nimishaallo dhilli cherukogaligevaramani, haive digbandhanam valla rendu gantalu padutondani kortu drushtiki teesukellaaru.
ee amsampai prabhutvam yem chestondani adanapu soliciter janaral km nataraajnu supreenkortu prasninchindi. nirasana teluputunna raitulatho samavesanni nirvahinchinatlu nataraj cheppaaru. ee samavesam vivaraalanu afidavitlo perkonnamannaru.
taamu aadesaalu jaarii chestamani, ayithe vaatini ela amalu cheyalanedi kaaryanirvaahaka saakhaku sambandhinchina amsamani, vaatini kortu amalu cheyajaladani supreenkortu telipindi.